Abe Gerlsma

**Abe Gerlsma** (Frjentsjer, 3 febrewaris 1919 - dêre, 19 maart 2012) wie in Fryske keunstskilder en útfiner fan lânboumasines. 

## Libben en wurk
Nei de mulo folge er de oplieding HTS Wurktúchbou. 

Op it mêd fan etsen is Gerlsma in autodidakt. At er 19 jier is tekent er op in ôffalplaatsje sink in wylch yn in snielânskip. Mei selsmakke inket fan glyserine en skuonpoets, in wollen tekken as filtdoek en in parse út it molkfabryk printe er syn earste ets ôf. Troch syn fassinaasje foar de technyk lost er letter ek in soad artistike problemen op. Wurke er yn it earstoan mear nei de werklikheid, letter keas hy foar in frijere opfetting. Troch eksperimintearjen ûntstiene ferskate wurken mei inselde ûnderwerp. De kleur wie dêrby hieltiten oars. Dizze mearkleureplaten dogge hast wat ympresjonistysk oan en brochten him ta in nije ûntwikkeling. Benammen printen mei blossems levere in moaie spanning mei de eftergûn op. Oare ûnderwerpen binne it Fryske lânskip, it Waad, skippen en bisten.

Neist it skilderjen en etsen wurke hy by de Rykslânboufoarljochtingstsjinst. Nei syn pinsjoen yn 1982 leit er him hielendal ta op de keunst. Gerlsma die ek in tal útfiningen foar de snarebêd-poatmasine en loflûker foar jirpels dy't by .
 
Gerlsma is syn libben lang boeid troch it tsjinljocht yn it Fryske lânskip. Fryslân binnen- en bûtendyks is it haadtema yn de mear as 180 wurken dy't er makke hat. In soad etsen binne yn grut formaat en wurde faak yn meardere kleuren printe. De ierdetinten brûkt er dêrby in soad.
Yn syn wurkseme libben boude Gerlsma in oeuvre op fan mear as 180 wurken. Yn 2000 makke er syn lêste grutte kleurets yn twa platedruk mei de titel "Bombrekken", mar mei it skilderjen is oant hege âlderdom trochgien.

Abe Gerlsma wurdt fertsjintwurdige troch Galery de Roos fan Tudor.

## Galery

Ofbyld:Abe Gerlsma De âlde en de nije Biltdyk oaljeferve op linnen 45x100 cm.jpg|De âlde en de nije Biltdyk (oaljeferve op linnen)
Ofbyld:Abe Gerlsma Melkerstiid kleurets.jpg|Melkerstiid (kleurets)
Ofbyld:Abe Gerlsma Gezicht fan de Pier ôf by Holwert mingde technyk 100x100 cm.jpg|Gesicht fan de pier fan Holwert ôf
Ofbyld:Abe Gerlsma Droechfallene botter kleurets.jpg|Droechfallene botter (kleurets)
Ofbyld:Abe Gerlsma grienedyk by Boazum oaljeferve op linnen 40x60 cm.jpg|Griene Dyk by Boazum (oaljeferve op linnen)


## Literatuer
* 1986 - *Abe Gerlsma*, oersjochtentoanstelling yn Museum 't Coopmanshûs yn Frjentsjer 
* 1994 - *Abe Gerlsma* biografy by de oersjochtentoanstelling yn it Frysk Museum yn Ljouwert ISBN 90-72548-07-8
* 1999 - *Terpelân I* by de 3 dûbele tentoanstelling yn Galery de Roos van Tudor yn Ljouwert, museum it Admiraliteitshûs yn Dokkum en gemeentehûs yn Frjentsjer. 
* 2003 - *Terpelân II* ISBN 90-77448-02-0by de eksposysje yn galery de Roos van Tudor, Ljouwert
* 2005 - *Slachtedyk* ISBN 90-77448-06-3by de eksposysje yn galery de Roos van Tudor, Ljouwert 
* 2006 - *It Frjentsjer fan Abe Gerlsma* by de eksposysje yn Museum Martena ISBN 90-77448-07-1
* 2007 - *Dêr ‘t de dyk it lân omklammet* ISBN 978-90-77448-09-0 by de eksposysje yn galery de Roos van Tudor, Ljouwert 
* 2008 - *Abe Gerlsma zijn werk, zijn leven* biografy ISBN 978-90-77448-11-3 by de eksposysje yn Treasoar yn Ljouwert

## Keppeling om utens
* Abe Gerlsma by de Roos van Tudor